 
Վրաստանի օրենք
Գույքի օրինականացման մասին
(2024 թվականի մայիսի 1-ի դրությամբ)

 Հոդված 1. Օրենքի նպատակը
Սույն օրենքի նպատակն է լրացուցիչ երաշխիքներ  ստեղծել Վրաստանի Սահմանադրության 19-րդ հոդվածով, Վրաստանի միջազգային պայմանագրերով և այլ օրենսդրությամբ ճանաչված մասնավոր սեփականության իրավունքի պաշտպանությունն ապահովելու համար։
Վրաստանի 2018 թվականի հունիսի 29-ի № 2764 օրենք – կայք, 19.07.2018թ.

Հոդված 2. Պետությունը որպես մասնավոր սեփականության իրավունքների պաշտպանության երաշխավոր
Բոլոր պետական ​​մարմիններն ու պաշտոնատար անձինք պարտավոր են ապահովել մասնավոր սեփականության իրավունքի երաշխավորված պաշտպանություն ու անձեռնմխելիություն։

Հոդված 3. Տերմինների բացատրություն
Սույն օրենքում օգտագործված տերմիններն ունեն հետևյալ իմաստները.
ա) անձ – ֆիզիկական կամ մասնավոր իրավունքի իրավաբանական անձ կամ նրանց միավորում, 
բ) իր – Վրաստանի քաղաքացիական օրենսգրքով սահմանված շարժական կամ անշարժ իր,
գ) գույք – իր, արժեթուղթ և (կամ) պահանջի իրավունք, որը պետության կամ մունիցիպալիտետի կողմից ուղղակիորեն կամ ածանցյալ ձևով փոխանցվել է անձին սեփականության իրավունքով,
դ) գույքի ձեռքբերման հիմք – անձին իրավական ակտով և (կամ) գործարքով գույքի փոխանցում`  նրան սեփականության իրավունքով փոխանցելու պայմանով, 
ե) գույքի օրինականացում – սույն օրենքի 4-րդ հոդվածի առաջին կետով նախատեսված գույքի նկատմամբ օրինական սեփականության իրավունքի հաստատում, որը կարող է սահմանափակվել կամ բռնագրավվել միայն Վրաստանի Սահմանադրության 19-րդ հոդվածով սահմանված դեպքերում։
Վրաստանի 2018 թվականի հունիսի 29-ի № 2764 օրենք – կայք, 19.07.2018թ.

Հոդված 4. Օրենքի գործողության շրջանակը
1. Սույն օրենքի գործողությունը տարածվում է պետության կամ մունիցիպալիտետի ցանկացած գույքի վրա, որի նկատմամբ իրավական ակտով կամ գործարքով սեփականություն է ձեռք բերվել կամ սեփականության ձեռքբերման հիմք է ստեղծվել մինչև սույն օրենքի ուժի մեջ մտնելը, բացառությամբ սույն հոդվածի 2-րդ կետով  սահմանված գույքի։
2. Սույն օրենքի գործողությունը չի տարածվում.
ա) գույքի վրա, որի մասնավորեցումն արգելված է «Պետական ​​գույքի մասին» Վրաստանի օրենքի 4-րդ հոդվածով,
բ) այն գույքի վրա, որի նկատմամբ սույն օրենքն ուժի մեջ մտնելու պահին     ընթանում է սեփականության իրավունքը կամ սեփականության ձեռքբերման հիմքը չեղարկելու մասին դատական ​​վեճ (որի կողմերից մեկը պետությունն է ​​կամ մունիցիպալիտետը/մունիցիպալիտետի մարմինը) կամ վարչական վարույթ,  
գ) այն գույքի վրա, որի նկատմամբ սույն օրենքն ուժի մեջ մտնելու պահին ընթանում է  քննություն՝ սեփականության (գույքի ձեռքբերման հիմքը) տնօրինման օրինաչափությունը պարզելու համար,
դ) Վրաստանի քաղաքացիական դատավարության օրենսգրքի XLIV1 գլխով և Վրաստանի վարչական դատավարության օրենսգրքի VII2 գլխով նախատեսված գույքի վրա, 
ե) կեղծ փաստաթուղթ ներկայացնելով ձեռք բերված գույքի վրա,
զ) հողամասերի վրա, որոնք հատկացված են նավթի և  գազի մայրուղային խողովակաշարերի և դրանց հարակից ստորգետնյա և վերգետնյա միջոցների կառուցման և շահագործման համար։  
3. Սույն օրենքի գործողությունը սույն հոդվածի 2-րդ կետի «բ» և «գ» ենթակետերով նախատեսված գույքի վրա կտարածվի դատական ​​վեճը, վարչական վարույթը կամ հետաքննությունը կարճվելու դեպքում: Այս դեպքում նշված գույքը կհամարվի օրինականացված, և դրա վրա կտարածվեն սույն օրենքի 5-րդ և 6-րդ հոդվածների դրույթները:  

Հոդված 5. Գույքի օրինականացման կարգը
1. Սույն օրենքն ուժի մեջ մտնելուն պես օրինականացված համարվի մինչև սույն օրենքի ուժի մեջ մտնելը 4-րդ հոդվածի առաջին կետով նախատեսված գույքի նկատմամբ իրականացված սեփականության ձեռքբերումը և (կամ)  սեփականության  ձեռքբերման   հիմքը։   
2. Սույն օրենքով սահմանված պահանջներին հակասող բոլոր վարչական ակտերն անվավեր են:
3. Եթե սույն օրենքով նախատեսված օրինականացմանը ենթակա է միևնույն գույքի նկատմամբ իրականացված սեփականության ձեռքբերումը և սեփականության ձեռքբերման հիմքը,    ապա օրինականացված է համարվում գույքի գնումը:
4. Սույն օրենքի հիման վրա գույքի ձեռքբերման և (կամ) սեփականության ձեռքբերման հիմքի օրինականացումը անձին չի ազատում իրավունքներից և պարտականություններից, եթե նրան գույքը  փոխանցել է պետությունը կամ մունիցիպալիտետը որևէ պայմանի կատարման դիմաց:
5. Եթե պետության  կամ մունիցիպալիտետի  սեփականության իրավունքով պատկանող հողամասի սեփականաշնորհումից հետո պետությունը կամ մունիցիպալիտետը սահմանի որևէ  տեսակի փոփոխություն (բացառությամբ պարտադիր սերվիտուտի), որը չի սահմանվել սեփականաշնորհման պահին, սեփականատերն իրավունք ունի պահանջել փոխհատուցում նշված փոփոխության դիմաց (եթե նա դեմ է այս փոփոխության իրականացմանը)։ Պետությունը կամ համապատասխան մունիցիպալիտետը պարտավոր են բավարարել սեփականատիրոջ նման պահանջը։

Հոդված 6. Գույքի սեփականության իրավունքի ձեռքբերման և (կամ) սեփականության իրավունքի ձեռքբերման հիմքի օրինականությունը պարզելու նպատակով հետաքննություն վարելու  կամ  ցանկացած այլ ձևով  հսկողության, ուսումնասիրության, ստուգման իրականացման սահմանափակումը
1. Պետական ​​մարմնին և պաշտոնատար անձին արգելվում է սույն հոդվածի 4-րդ հոդվածի առաջին կետով  նախատեսված գույքի սեփականության ձեռքբերումը և (կամ)  սեփականության ձեռքբերման հիմքի   օրինականությունը պարզելու համար  հետաքննություն անցկացնել կամ ցանկացած ձևով վերահսկել, ուսումնասիրել, ստուգել։    
2. Սույն հոդվածի առաջին կետով սահմանված արգելքը չի տարածվում սույն օրենքի 4-րդ հոդվածի առաջին մասով նախատեսված գույքի տնօրինման օրինաչափության մասին ընթացող հետաքննության վրա, այն պայմանով, որ չեն խախատվի սույն օրենքի  5-րդ հոդվածի առաջին կետի պահանջները։
  
 Հոդված 61. Քաղաք Թբիլիսիի մունիցիպալիտետի վարչական սահմաններում գտնվող գյուղատնտեսական նշանակության հողամասերի օրինականացման այլ հիմքեր
1. Ի տարբերություն սույն օրենքով սահմանված կանոնների, մինչև 2012 թվականի ապրիլի 1-ը    գույքի օրինականացում իրականացնող մարմին ներկայացված հողամասի օրինականացման մասին գրանցման հայտերի նկատմամբ, քաղաք Թբիլիսիի մունիցիպալիտետի  վարչական սահմաններում գտնվող գյուղատնտեսական նշանակության հողամասերի  (նաև նախկին գյուղատնտեսական նշանակության հողամասերի, որոնց նպատակային նշանակությունը սույն օրենքի ուժի մեջ մտնելու պահին փոխվել է և դրանք անցել են ոչ գյուղատնտեսական նշանակության հողերի կատեգորիա) օրինականացման հիմք է մինչև 2007 թվականի հունվարի 1-ը օրենքի խախտումով կազմած․
ա) հողային բարեփոխումների հանձնաժողովի կողմից տրված ընդունման-հանձնման ակտը,
բ) հողի (անշարժ գույքի) գրանցման վկայականը, 
գ) այգեգործական ընկերության կողմից տրված գրքույկը,
դ) քաղվածքը հանրային ռեեստրից, որում որպես տրման հիմք  են նշված   սույն կետի «ա»-«գ» ենթակետերով նախատեսված փաստաթղթերը։
2. Թբիլիսիի մունիցիպալիտետի վարչական սահմաններում գտնվող հողամասի մեկ քառակուսի մետրի օրինականացման վճարը կազմում է 15 լարի։
3. Օրինականացման վճարը մուտքագրվում է համապատասխան մունիցիպալիտետի բյուջե։
4. Օրինականացման տուրքի վճարումից ազատվում է այն անձը, որի նկատմամբ օրինական ուժի մեջ է մտել դատարանի մեղադրական դատավճիռը և որը հատուցել է հասցված վնասը։
5. Սույն հոդվածով սահմանված կարգով գույքը օրինականացնելու դեպքում չի հարուցվի քրեական հետապնդում (սկսված քրեական հետապնդումը կդադարեցվի) անշարժ իրի սեփականատիրոջ և օրինականացումն իրականացնող անձի նկատմամբ։    Սույն հոդվածի հիման վրա քրեական պատասխանատվությունից չեն ազատվում այն ​​անձինք, որոնց նկատմամբ նույն հոդվածով նախատեսված փաստաթղթերի պատրաստման, օգտագործման և այլ գործողությունների համար կայացվել է մեղադրական դատավճիռ ազատազրկման տեսքով։  
6. Հողամասի օրինականացման մասին գրանցման դիմում ներկայացնելու դեպքում գրանցող մարմինը որոշում է կայացնում առանց համապատասխան փաստաթղթերը իրավապահ մարմիններին փոխանցելու, բացառությամբ այն դեպքի, երբ գրանցման փաստաթղթերը կազմվել են 2007 թվականի հունվարի 1-ից հետո։ 
7. Գույքի օրինականացումը հնարավոր է նույնիսկ այն դեպքում, երբ գործարքի արդյունքում հողամասի սեփականության իրավունքն անցել է նոր սեփականատիրոջ:
8. Եթե շահագրգիռ անձը պահանջում է օրինականացնել այնպիսի հողամաս, որի նկատմամբ Վրաստանի օրենսդրության համաձայն գրանցված է պետության/մունիցիպալիտետի սեփականության իրավունք, գրանցող մարմինը պարտավոր է դիմել պետության/քաղաքապետարանի համապատասխան մարմին՝   հողամասի օրինականացման համար համաձայնություն ստանալու նպատակով։ Այս դեպքում գրանցման գործընթացը դադարեցվում է։ Գրանցման գործընթացը կվերսկսվի, և վերջնական որոշումը կկայացվի միայն համապատասխան մարմնից պատասխան ստանալուց հետո՝ Վրաստանի օրենսդրությամբ սահմանված կարգով։
9. Սույն հոդվածով սահմանված կարգով գույքի օրինականացում իրականացնող մարմին է Վրաստանի արդարադատության նախարարության կառավարման ոլորտում գործող հանրային իրավունքի իրավաբանական անձը` Հանրային ռեեստրի ազգային գործակալությունը, որը օրինականացման հետ կապված այլ միջոցառումներ իրականացնում է Վրաստանի «Հանրային ռեեստրի մասին» օրենքին համապատասխան:
10. Հողամասի օրինականացման մասին  նշվում է քաղվածքում հանրային ռեեստրից:
11. Սույն հոդվածի գործողությունը չի տարածվում «Ֆիզիկական և մասնավոր իրավունքի իրավաբանական անձանց տիրապետման (օգտագործման) մեջ եղած հողամասերի նկատմամբ սեփականության իրավունքի ճանաչման մասին» Վրաստանի օրենքի 3-րդ հոդվածի 2-րդ կետով սահմանված դեպքերի վրա, ինչպես նաև  այն դեպքի վրա, երբ անշարժ գույքի մասին գոյություն ունի Վրաստանի օրենսդրության համաձայն  կազմված/տրված իրավունքը հաստատող փաստաթուղթ:
Վրաստանի 2011 թվականի մարտի 22-ի № 4467 օրենք – կայք, 29.03.2011թ.
Վրաստանի 2020 թվականի հուլիսի 15-ի № 6956 օրենք – կայք, 28.07.2020թ.

Հոդված 7. Անցումային դրույթներ
1. Մինչև 2007 թվականի օգոստոսի 1-ը Վրաստանի խորհրդարանին   ներկայացվի.
ա) այն գույքի ցանկը, որի վերաբերյալ սույն օրենքն ուժի մեջ մտնելու պահին  սեփականության կամ սեփականության ձեռքբերման հիմքի վերաբերյալ ընթանում է դատական ​​վեճ  (որի կողմերից մեկը պետական կամ ինքնակառավարման մարմին է) կամ վարչական վարույթ ՝	  այն վարչական մարմինների կողմից, որոնք վարչական վարույթ են իրականացնում կամ դատական վեճում կողմ են հանդիսանում,    
բ) այն գույքի ցանկը, որի վերաբերյալ սույն օրենքի ուժի մեջ մտնելու պահին քննություն է ընթանում սեփականության  (գույքի ձեռքբերման հիմքը)  տնօրինման օրինաչափությունը  պարզելու ուղղությամբ՝   այն մարմինների կողմից, որոնք իրականացնում են հետաքննությունը։
2. Վրաստանի խորհրդարանն ապահովի   սույն հոդվածի առաջին պարբերությամբ նախատեսված ցանկի հրապարակում  Վրաստանի խորհրդարանի պաշտոնական կայքում։
[bookmark: _GoBack]3. Վրաստանի տարածքում, բացի   քաղաք  Թբիլիսիի վարչական սահմաններում,     գտնվող գյուղատնտեսական նշանակության  հողատարածքների օրինականացման գործընթացը կարգավորելու նպատակով մինչև 2013 թվականի հունվարի 1-ը  Վրաստանի արդարադատության նախարարությունը հանրային իրավունքի իրավաբանական անձի՝  Հանրային ռեեստրի ազգային գործակալության հետ ապահովի սույն   օրենքում համապատասխան փոփոխություններ կատարելու մասին օրինագծի ներկայացում Վրաստանի խորհրդարան    Վրաստանի օրենսդրությամբ սահմանված կարգով։

Հոդված 8. Եզրափակիչ դրույթ
Սույն օրենքն ուժի մեջ   մտնի հրապարակմանը հաջորդող 15-րդ օրը։

Վրաստանի նախագահ Մ. Սաակաշվիլի
Թբիլիսի,

2007 թվականի հունիսի 22։

